CELEX: 32004R1011
Language: da
Date: 2004-05-24 00:00:00
Title: Kommissionens forordning (EF) nr. 1011/2004 af 24. maj 2004 om udstedelse af importlicenser for sukker og sukker- og kakaoblandinger med AVS/OLT- eller EF/OLT-kumulation af oprindelsen, for så vidt angår licensansøgninger indgivet i maj 2004

25.5.2004   
            
            
               DA
            
            
               Den Europæiske Unions Tidende
            
            
               L 186/3
            
         
      KOMMISSIONENS FORORDNING (EF) Nr. 1011/2004
   af 24. maj 2004
   om udstedelse af importlicenser for sukker og sukker- og kakaoblandinger med AVS/OLT- eller EF/OLT-kumulation af oprindelsen, for så vidt angår licensansøgninger indgivet i maj 2004
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets afgørelse 2001/822/EF af 27. november 2001 om de oversøiske landes og territoriers associering med Det Europæiske Fællesskab (1),
   under henvisning til Kommissionens forordning (EF) nr. 192/2002 af 31. januar 2002 om udstedelse af importlicenser for sukker og sukker- og kakaoblandinger med AVS/OLT- eller EF/OLT-kumulation af oprindelsen (2), særlig artikel 6, stk. 3, og
   ud fra følgende betragtninger:
   
               (1)
            
            
               Ifølge artikel 6, stk. 4, i bilag III til afgørelse 2001/822/EF kan der tillades AVS/EF/OLT-kumulation af oprindelse for produkter henhørende under kapitel 17 og KN-kode 1806 10 30 og 1806 10 90 inden for en årlig mængde på 28 000 t sukker. I henhold til artikel 1, stk. 3, i Kommissionens forordning (EF) nr. 2302/2003 af 29. december 2003 om fravigelse af forordning (EF) nr. 192/2002 om udstedelse af importlicenser for sukker og sukker- og kakaoblandinger med AVS/OLT- eller EF/OLT-kumulation af oprindelsen (3) fastsættes den disponible mængde til 18 667 t for licensansøgninger indgivet i maj 2004.
            
         
               (2)
            
            
               De nationale myndigheder har i overensstemmelse med forordning (EF) nr. 192/2002 modtaget ansøgninger om udstedelse af importlicenser for en samlet mængde på 74 613,612 t, som overstiger den disponible mængde.
            
         
               (3)
            
            
               I henhold til artikel 6, stk. 3, i forordning (EF) nr. 192/2002 bør der derfor fastsættes en ensartet nedsættelseskoefficient, der skal anvendes på alle indgivne ansøgninger —
            
         UDSTEDT FØLGENDE FORORDNING:
   Artikel 1
   De ansøgninger om importlicenser, der indtil den 7. maj 2004 er indgivet efter artikel 6, stk. 1, i forordning (EF) nr. 192/2002, imødekommes med 25,018223 % af den ønskede mængde.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 24. maj 2004.
      
         
            På Kommissionens vegne
         
         J. M. SILVA RODRÍGUEZ
         
         
            Generaldirektør for landbrug
         
      
   
   
      (1)  EFT L 314 af 30.11.2001, s. 1.
   
      (2)  EFT L 31 af 1.2.2002, s. 55.
   
      (3)  EUT L 342 af 30.12.2003, s. 4.